ఉదయభాను

ఉదయభాను ప్రముఖ టెలివిజన్ ప్రయోక్త, నటి. కరీంనగర్ జిల్లా, సుల్తానాబాద్ ఆమె స్వస్థలం. పదోతరగతి చదువుతుండగా మొట్టమొదటగా కెమెరా ముందుకు వచ్చింది. ఈటీవీలో ప్రసారమైన హృదయాంజలి అనే కార్యక్రమంలో ప్రేక్షకులవద్దకు వెళ్ళి వారితో సరదాగా మాట్లాడించడం ఆ షో ప్రధాన ఉద్దేశం. ఆమెకు అప్పటికి యాంకర్ అనే పదానికి అర్థం తెలియకపోయినా గలగలా మాట్లాడుతూ ప్రేక్షకుల ఆదరణ పొందింది.

బాల్యం, తలిదండ్రులు
ఆమె తండ్రి డాక్టర్, తల్లి ఆయుర్వేద వైద్యురాలు. ఆమెకు సాప్ట్‌వేర్ జాబ్ చేసే ఒక తమ్ముడు ఉన్నాడు.  ఆమె తండ్రి ఒక కవి. ఆయన కలంపేరు ఉదయభాను. దానినే కూతురుకు పెట్టాడు. ఆయన ఉదయభానుకు నాలుగేళ్ళ వయసులో చనిపోయారు.
 
ఆయన చనిపోయాక తల్లి ఒక ముస్లిం వ్యక్తిని వివాహం చేసుకొంది. అతడికి ఏడుగురు సంతానం. ఆమె 15 వ ఏట ఒక ముస్లీంతో వివాహం జరిగింది. ఆమెకు ఇష్టం లేకపోవటం వలన విడాకుల అనంతరం విజయకుమార్ అనే అతడిని తల్లి అనుమతికి వ్యతిరేకంగా వివాహం చేసుకొన్నది. ఆమె ఎం.ఏ వరకూ చదివింది.

సినీ జీవితం
10 వతరగతి చదువుతుండగా మొదటి సినిమా ఎర్ర సైన్యంలో చేసింది, తరువాత కొన్ని తమిళ, కన్నడ సినిమాలో నటించింది

నటించిన చిత్రాలు
లీడర్ (2010)
 కొండపల్లి సింహాసనం
 ఆపదమొక్కులవాడు
 జులాయి
శ్రావణమాసం
 ఖైదీ బ్రదర్స్

టెలివిజన్ కార్యక్రమాలు
 హృదయాంజలి (ఈ టీవీ)
 వన్స్ మోర్ ప్లీజ్ (జెమినీ టీవీ)
 సాహసం చేయరా డింబకా (జెమినీ టీవీ)
 డ్యాన్స్ బేబీ డ్యాన్స్ (జెమినీ టీవీ)
 రేలారే రే రేలా (మా టీవి)
 ఢీ రియాలిటీ డ్యాన్స్ షో (ఈ టీవీ)
 జాణవులే నెరజాణవులే (జెమినీ టీవీ)
 పిల్లలు పిడుగులు (జెమిని టీవి)

మూలాలు

బయటి లింకులు
 ఉదయభాను చిత్రాలు
 ఢీ3 సమాచారము
 ఉదయభానుపై ప్రముఖ ఆంగ్ల పత్రిక ది హిందూ లో వచ్చిన వార్త 1
 

తెలుగు సినిమా నటీమణులు
1974 జననాలు
టెలివిజన్ నటీమణులు
పెద్దపల్లి జిల్లా సినిమా నటీమణులు
పెద్దపల్లి జిల్లా మహిళా టెలివిజన్ వ్యాఖ్యాతలు